open-index/open-wikipedia-markdown huggingface dataset:
Japan Golf Tour Championship

**Japan Golf Tour Championship** er en golfturnering på Japantouren, som har blitt avholdt årlig på Shishido Hills Country Club siden 2003 og på Horai Country Club fra 2000 til 2002.

## Vinnere
*2019: 
*2018: 
*2017: 
*2016: 
*2015: 
*2014: 
*2013: 
*2012: 
*2011: 
*2010: 
*2009: 
*2008: 
*2007: 
*2006: 
*2005: 
*2004: 
*2003: 
*2002: 
*2001: 
*2000: 

## Se også
*Japan PGA Championship
*Japan Open Golf Championship
*Golf Nippon Series JT Cup

## Eksterne lenker
*
Mizuno Classic

**Mizuno Classic** er en årlig golfturnering arrangert av Mizuno.

## Vinnere siden 2000

## Eksterne lenker
*
Tom Kaulitz

**Tom Kaulitz** (født 1. september 1989 i den tyske byen Leipzig, ti minutter før den eneggede tvillingbroren, Bill) er gitarist i rockebandet Tokio Hotel.

## Biografi
Da Tom og  Bill var seks år ble foreldrene, Simone og Jörg Kaulitz, skilt. Moren giftet seg senere med Toms nåværende stefar, Gordon Trümper, som spilte gitar i et band og skulle få stor musikalsk innflytelse på Tom og Bill. Etter at Trümper ble gift med tvillingenes mor, begynte Tom å spille gitar. Trümper har hatt veldig god innflytelse på de to guttene.

Tom Kaulitz og hans bror Bill Kaulitz har to vidt forskjellige stiler. Tom har sin egen hiphop stil, der han først hadde dreads, før han byttet til cornrows. Nå har han dreads igjen. Det er også kjent at han bruker store klær.

Toms bror, Bill, begynte å synge og skrive sanger da han var kun seks år gammel, og i 2001 møtte de Georg Listing og Gustav Schäfer på et lokalt musikkshow. Deres sammenfallende musikksmak førte til stiftelsen av bandet Devilish. De opptrådte på små, lokale steder, og skaffet seg erfaring av stå på scenen. I 2003 møtte gruppen plateprodusenten Peter Hoffmann og like etter signerte de en kontrakt med Universal Music Domestic Division i Hamburg. Da hadde gruppen også byttet navn til «Tokio Hotel» – på grunn av deres tilknytning og lengsel etter store byer, derav Tokio (skrevet på den tyske måten, med i), og at deres hjem hadde blitt diverse hoteller.

## Referanser


## Eksterne lenker
* 
* 
*
Senja videregående skole, skolested Finnfjordbotn

**Senja videregående skole, skolested Finnfjordbotn**, tidligere **Finnfjordbotn vidaregåande skole** ligger i Finnfjordbotn i utkanten av byen Finnsnes i Senja kommune i Troms.

Skolen ble startet i 1946 som landsgymnas med elever som kom fra Nordland, Troms. I 1970-årene var skolen i Finnfjordbotn forsøksgymnas, og har siden vært en utviklingsaktiv, videregående skole med sterke faglige tradisjoner.

Skolen har et bredt tilbud innen studieforberedende utdanningsprogram, og «International Baccalaureate Diploma Programme» som alternativ til de to siste årene. Det er et globalt program, med undervisning på engelsk og større faglig fordypning enn på studiespesialisering, og tar imot elever fra hele Nord-Norge og utlandet. Skolen har også internat med plass til 80 elever.

Ved årsskiftet 2011/2012 ble skolen administrativt slått sammen med den videregående skolen på Gibostad, og nåværende navn på skolen er Senja videregående skole.

## Studietilbud
* Studiespesialisering
* International Baccalaureate
* VG1 Service og samferdsel
* VG2 Transport og logistikk
* VG2 Ambulansefag
* VG1 Restaurant- og matfag
* VG2 Matfag
* VG2 Restaurantfag
* VG3 Påbygging til generell studiekompetanse

## Eksterne lenker
Hjemmeside
Valget i Libanon 2009

**Valget i Libanon 2009** er et parlamentsvalg som ble avholdt 7. juni 2009. Valget sto mellom den pro-vestlige blokken 14. mars-alliansen og den pro-syriske 8. mars-alliansen, som blant annet består av Hizbollah. Det ble valgt 128 medlemmer. Loven gir også libanesere som bor i utlandet, lov til å stemme. Etter at stemmegivningen var ferdig erklærte 14. mars-alliansen seg som vinnere. Det ble anslått at de fikk 70 seter.

14. mars-alliansen ledes av Saad Hariri, som også er partileder for Framtidsbevegelsen. Alliansen består av sunnimuslimer, drusere og noen maronitter. 8. mars-alliansen ledes av Hizbollah-leder Hassan Nasrallah, og består av sjiamuslimene og tidligere general Michel Aouns maronittiske parti. Alliansen har også støtte i mindre kristne miljøer. Før valget har 14. mars-alliansen 68 seter i parlamentet, mens 8. mars-alliansen har 56 seter. 

Libanons valglov sier at man ikke får lov til å stemme i utlandet, så libanesere som bor i utlandet, får gratis tur til hjemlandet i anledning av stemmegivning. 4. juni ble det meldt at 19&nbsp;000 libanesere hadde kommet til landet de to siste dagene. En rapport viste at nærmere 80&nbsp;000 libanesere ville bli flydd inn fra utlandet for å stemme, til en pris på 97 millioner dollar.

Før valget hadde en ny valglov blitt innført, som blant annet senket aldersgrensen for stemmegiving fra 21 år til 18 år, men på grunn av grunnlovsreglene vil den ikke bli innført før etter valget.

Valget ses på som veldig viktig i Midtøsten og har blant annet ført til at USAs utenriksminister Hillary Clinton og visepresident Joe Biden har besøkt landet for å gi sin støtte til demokratiet. Kjøp av stemmer er et stort problem for valget. Mange hundre millioner dollar kommer inn i landet for å bli brukt til stemmekjøp, eller infrastrukturbygging til støtte for enkeltkandidater. Saudi-Arabia alene støtter kandidater som stiller mot Hizbollahs med mange hundre millioner.

## Fordeling av seter
Taif-avtalen fra 1989 sa at kristne og muslimer skulle ha like mange seter i parlamentet, altså 64 seter hver. Fordelingen til de forskjellige folkeslagene og trossamfunne ser slik ut:

Det er også spesifisert hvor mange de forskjellige har innen hvert valgdistrikt.

## Referanser


## Eksterne lenker
* Offisiell nettside for valget
Don Winslow

**Don Winslow** (født 1953 i New York) er en amerikansk forfatter og manusforfatter, mest kjent for sine krimromaner. Han arbeidet tidligere som skuespiller, journalist, safariguide og privat etterforsker. Flere av bøkene hans er oversatt til norsk.

## Neal Carey mysterier

## Bibliografi

### Oversettelser til norsk

## Filmografi

## Priser (utvalg)
* 2008 – Palle Rosenkrantz-prisen

## Referanser


## Eksterne lenker
* 
* 
* 
* 
*  Don Winslow hos Gyldendal
Øyvind Thorsen

**Øyvind Thorsen** (1943–2025) var en norsk journalist, kåsør og forfatter. 

Thorsen begynte journalistkarrieren i *[[Vestfold Arbeiderblad]]*, der han arbeidet fra 1965 til 1968, men ble siden kjent for sine mange petitartikler i *[[Aftenposten]]* under signaturen «vito», for sine underfundige radiokåserier i «Nitimen» og en rekke bøker med lun, folkelig humor. Thorsen var også en populær morgenkåsør i NRK.

Thorsen vokste opp på Nøtterøy i Vestfold, men bodde i mange år i Oslo. I store deler av året holdt han til i Tvedestrand.

Han oversatte manuset av danske Olsenbanden-filmer til norsk.

## Bokutgivelser
* : *Alt vel* – humorbok skrevet sammen med Knut A. Nilsen og 
* : *Humringstimen*
* : *Kvisetid*
* : *Og bakom suser rørene* (med Dag Solberg)
* : *Høytid og fest*
* : *Kos i kupeen*
* : *Tanker i opplag*
* : *Ferie, du lissom!*
* : *Sportsidioten*
* : *Vel bekomme* (med Ingrid Espelid Hovig)
* : *Dett var dett!* (med Rolv Wesenlund)
* : *Thorsens beste*
* : *Vitos lille hvite*
* : *For dem som har ledd en stund*
* : *Kort sagt*
* : *Humor og kanari*
* : *Flikkflakk*
* : *Sånn oss imellom*
* : *Yes, sør! Tanker på trammen*
* Syv lydbøker, lest av forfatteren

## Priser
* 1992: Gullpennen, utdelt av Oslo og Bærum Riksmålsforening
* 1990: Årets frilanser, utdelt av Norsk Journalistlag
* 2002: Oslo bys Kulturstipend

## Referanser
SkyEurope

**SkyEurope Airlines** eller bare **SkyEurope** (IATA: **NE**, ICAO: **ESK**) var et lavprisflyselskap med hovedbase på Bratislava lufthavn (BTS) i Bratislava i Slovakia og andre baser i Praha og Wien. Med base i Østerrike, Tsjekkia, Ungarn, Polen og Slovakia var selskapet det første multibaserte flyselskapet i Sentral-Europa. SkyEurope har kortdistansereiser (punkt-till-punkt), regulære flyvninger og charter– samt frakttjenester. Selskapet ble august 2009 utestengt fra Wien internasjonale lufthavn og ble slått konkurs samme måned. Samtidig innstilte selskapet alle flyvninger.

Flyselskapet ble grunnlagt i november 2001 og startet sin virksomhet den 13. februar 2002 men en innenriksflyvning mellom Bratislava og Košice. SkyEurope ble grunnlagt av Alain Skowronek og Christian Mandl, og ble finansiert av EBRD, ABN AMRO og EU–donasjoner. Selskapet har rundt 850 ansatte. Det er også medlem av European Low Fares Airline Association.

## Flåte
SkyEurope Airlines bestod i mai 2009 av i alt ti fly.

## Referanser


## Eksterne lenker
* 
* Airliners.net – Bilder av flyflåten til SkyEurope Airlines
Bernt Eggen

**Bernt Eivind Eggen** (1944–2023) var en norsk forfatter og journalist.

Eggen var utdannet ved Norsk journalisthøgskole, der han studerte fra 1966 til 1967. Han arbeidet siden som journalist i flere aviser og blader, ofte med tilknytning til den norske arbeiderbevegelsen. Eggen var redaktør av SV-avisa Ny Tid fra 1989 til 1991 og redigerte i flere år Den norske forfatterforenings medlemsblad «Forfatteren».

Bernt Eggen drev bokforlaget Færder forlag i Vestfold og var også redaktør for kulturtidsskriftet *[[Kult (tidsskrift)|Kult]]*. I 1995 stiftet han Tunsberg litterære selskap og var med å starte Litteraturuka i Vestfold i Tønsberg i 1997.

## Bokutgivelser
* 1970: *Hullene*
* 1972: *Liktalen*
* 1976: *De fordømte skal sove*
* 1978: *Ankomst i mørke*
* 1979: *Bastard*
* 1978: *Et liv på vrange*
* 1979: *Det brutale olje-eventyret*, i sammen med Bjørn Nilsen
* 1980: *Nordsjøtragedien*, sammen med Håkon Gundersen 
* 1982: *Svart som gull*
* 2006: *Takk for at dere kom*, sammen med Sidsel Mørck

## Referanser


## Eksterne lenker
* Telemarksportalens presentasjon av Bernt Eggen 
* Bernt Eggen - Minneord i Rjukan Arbeiderblad 9. desember 2023
Malaysias Grand Prix 2009

**Malaysias Grand Prix 2009** var et Formel 1-løp som ble arrangert den 5. april, 2009 på Sepang International Circuit. Det var det andre løpet i Formel 1-sesongen 2009.

## Rapport
Løpet var planlagt å kjøres over 56 runder, men på grunn av voldsomt regnvær ble det stoppet etter 31 runder. Løpet ble vunnet av Jenson Button for Brawn GP etter å ha startet fra pole position. BMW Saubers Nick Heidfeld tok andreplassen, og Timo Glock i Toyota kom på tredje. 

Ettersom løpet ikke nådde den påkrevde 75% distanse (42 runder) som kreves for å tildele fulle poeng, ble halve poeng utdelt. Dette var første gang siden Australias Grand Prix 1991 at det bare ble utdelt halve poeng, og racet var bare det femte i Formel 1-historien som sluttet før 75% av distansen var kjørt (De fire andre løpene var Spanias Grand Prix 1975, Østerrikes Grand Prix 1975, Monacos Grand Prix 1984 og Australias Grand Prix 1991, som var det korteste Grand Prix-løpet noensinne). Distansen som ble kjørt var 171,833&nbsp;km, den femte korteste noensinne i en mesterskapsrunde. Brawn GP ble samtidig den andre konstruktøren som vant sine to første Grand Prix siden Alfa Romeo vant de to første løpene i .

## Klassifisering
*Biler med [[KERS]] er markert med * *
### Kvalifisering

**Noter til tabellen:**
* Sebastian Vettel fikk en straff på ti plasser i start-oppstillingen for å ha forårsaket en ulykke som involverte Robert Kubica i Australias Grand Prix 2009.
* Rubens Barrichello fikk fem plasser i straff for å skifte girboks etter kvalifiseringen.

### Løpet

**Noter til tabellen:**
*  - Løpet ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

## Referanser


## Eksterne lenker
*
Færder forlag

**Færder forlag** er et lite bokforlag i Vestfold som utgir fag- og skjønnlitteratur med lokal tilknytning. Redaktør og forlegger er forfatter og journalist Bernt Eggen. 

Færder forlag ble dannet i Tønsberg i august 1997 av Tunsberg Litterære Selskap og det lokale kulturtidsskriftet «Kult» der Bernt Eggen er redaktør. Aksjeselskapet Færder forlag gikk imidlertid konkurs etter 29 utgivelser i 2001, og drives i dag av Eggen som enkeltpersonforetak.  

Hittil har novelleantologiene «Tyve toner» (1997) og «Tretti toner» (1998) hatt høyeste opplagstall med henholdsvis 3000 og 2500 trykte eksemplarer.

## Referanser
Christian Herter

**Christian Archibald Herter** (født 28. mars 1895 i Paris, død 30. desember 1966 i Washington, D.C.) var en amerikansk republikansk politiker kjent som landets 53. utenriksminister og som guvernør av Massachusetts.

## Biografi
Han ble født i Frankrike som sønn av de amerikanske kunstnerne Albert Herter og Adele McGinnis. Han innledet sin skolegang i Paris, men flyttet like etter sammen med familien sin til New York. Herter ble uteksaminert fra Harvard University i 1915 og giftet seg med Mary Caroline Pratt, som var datter av rektor Frederic B. Pratt ved Pratt Institute. De fikk tilsammen tre sønner og en datter.

### Politiske karriere
Hans politiske karriere startet i 1931 da Herter ble valgt inn hos Massachusetts House of Representatives, hvor han satt frem til 1942. Herter ble deretter medlem av Representantenes hus i perioden 1943–1953. Her utmerket han seg for sitt syn på utenrikspolitikken, og spesielt for sitt initiativ til den såkalte Herter Committee i 1947, som lå til grunnlag for forslagene som til slutt ledet til Marshallplanen.

I 1948 ble han formann i American Committee on United Europe (den amerikanske komiteen for et samlet Europa), og i 1953 ble han deretter valgt som guvernør i Massachusetts. I februar 1957 ble Herter valgt til viseutenriksminister, og da daværende utenriksminister John Foster Dulles ble alvorlig syk utnevnte president Dwight D. Eisenhower han til ny utenriksminister i april 1959. Etter presidentvalget i USA i 1960 arbeidet Herter som en «eldre statsmann» i ulike kommisjoner og rådgivende fora for både John F. Kennedy og Lyndon B. Johnson frem til sin død i 1966.

I 1961 ble han for øvrig tildelt Presidentens frihetsmedalje. Herter ble sett på som internasjonalist, som var sterkt opptatt av å forbedre økonomisk og politisk samarbeid mellom USA og Europa. I 1943 var han også med på å grunnlegge School of Advanced International Studies (SAIS) ved sammen med Paul Nitze.

## Bibliografi
* *Toward an Atlantic community* (1963), ISBN 978-9900088479

## Referanser


## Eksterne lenker
* 
* 
*
Emma Lazarus

**Emma Lazarus** (født 22. juli 1849 i New York City, død 19. november 1887 i New York) var en amerikansk poet.

Hennes mest kjente verk er sonetten «The New Colossus» (1883), som er inngravert på en bronseplate på sokkelen til Frihetsgudinnen i New York, og som blant annet inneholder strofene:

:*Give me your tired, your poor*
:*Your huddled masses yearning to breathe free*.

Lazarus var nummer fire i en søskenflokk på syv. Foreldrene var Esther og Moses Lazarus, som var sefardiske jøder. Begge foreldrenes familier var innvandret til New York fra Portugal i kolonitiden.

Hun ble undervist av privatlærere og studerte blant annet amerikansk og europeisk litteratur, i tillegg til flere språk, deriblant tysk, fransk og italiensk. Med økonomisk støtte fra faren begynte hun å skrive dikt i ung alder.

Diktene vekket Ralph Waldo Emersons oppmerksomhet. Han var den gang var USAs ledende dikter og essayist. De innledet en brevveksling som varte til hans død i 1882.

Ved siden av å skrive egne dikt, gjendiktet Lazarus dikt fra italiensk og tysk, blant annet dikt av  Goethe og Heine. Heine skrev hun også en kort biografi om. Dessuten skrev hun to skuespill og en roman. Etter å ha lest George Eliots roman *Daniel Deronda* og blitt oppmerksom på pogromene i Russland etter drapet på tsar Alexander II i 1881, ble Emma Lazarus mer interessert i sin egen jødiske bakgrunn. Tusenvis av russiske jøder emigrerte til New York som følge av pogromene. Lazarus skrev foruten flere artikler om saken, diktet *Song of a Semite* (1882). Det var dette diktet hun var mest kjent for i sin egen levetid. På samme tid gjorde hun seg til talerør for trengende jødiske flyktninger. Hun var også en av grunnleggerne av lærestedet *Hebrew Technical Institute*, som tilbød yrkesutdanning for å gjøre det mulig for jødiske flyktninger i trange kår å skaffe seg et levebrød. 

Lazarus reiste to ganger til Europa, i 1883 og i mai 1885, etter farens død i mars. Hun kom svært syk tilbake til New York i september 1887 fra den reisen. To måneder etter døde hun, formodentlig av lymfekreft (Hodgkins lymfom).

I 2009 ble hun innvotert i National Women's Hall of Fame.

## Verker i utvalg
* *Admetus and Other Poems* (1875)
* *Alide: An Episode of Goethe's Life* (1874)
* *Emma Lazarus. Selections from Her Poetry and Prose* Redigert av Morris Schappes (1944)
* *Poems and Ballads of Heinrich Heine* (1881) 
* *Poems and Translations. Written Between the Ages of Fourteen and Sixteen* (1866)
* *The Poems of Emma Lazarus* 2 bind (1888) 
* *Songs of a Semite: The Dance to Death and Other Poems* (1882) 
* *The Spagnoletto* (1876)

## Referanser


## Eksterne lenker
* 
* 
*
MyAir

**My Way Airlines S.r.l.**, opererer som **MyAir**, var et lavprisflyselskap som er basert Vicenza i Italia. Selskapet flyr regulære ruter som binder sammen flere italienske byer samt internasjonale flyvninger til Frankrike, Romania, Bulgaria, Tyrkia, Marokko, Spania, Belgia og Nederland. MyAirs hovedbase var Orio al Serio lufthavn ved Bergamo øst for Milano.

Flyselskapet ble grunnlagt i 2004, og startet med flyvninger den 27. desember 2004 med tre stk Airbus A320-200, som var under wet lease fra andre flyselskaper. Like etter fikk MyAir sin egen flyoperatørsertifikat og kunne starte flyvninger med sine egne maskiner. Selskapet er i dag støttet av ledelsen bak tidligere Volare Airlines. Eierskapet bak selskapet er Triskel SRL (51%) og My Holding (23%). Det hadde om lag 232 ansatte (ved mars 2007).

## Flåte
MyAir består for øyeblikket (mai 2009) av i alt åtte fly. Selskapet hadde også ordre på 15 stk Bombardier CRJ1000.

## Referanser


## Eksterne lenker
*
The New Colossus

***The New Colossus*** er en sonett skrevet i 1883 av Emma Lazarus (1849–1887) som bidrag til en kunstsamling som hadde som formål å samle inn penger til sokkelen for Frihetsgudinnen foran New York. En bronsetavle med diktet ble montert på pidestalen i 1903.

:

Tittelen og de to første linjene henspiller på Kolossen på Rhodos, et av verdens syv underverker. Diktet handler om de millioner av innvandrere som strømmet til USA (mange via Ellis Island like ved Frihetsgudinnen), og om USAs identitet som innvandrernasjon.
Nicole Madeleine Aurdahl

**Nicole Aurdahl** (født 1987) er en norsk skuespiller.

## Filmografi
* *[[Salto, salmiakk og kaffe]]* (2004)
* *[[Uro (film)|Uro]]* (2006)
* *[[Skal dere gå allerede? (film)|Skal dere gå allerede?]]*

## Eksterne lenker
*
Air Canada Jazz

**Air Canada Jazz** er canadisk regionalt flyselskap som er basert ved Halifax Stanfield internasjonale lufthavn i Halifax i Nova Scotia. Flyselskapets morselskap er *Jazz Air Income Fund*. Air Canada Jazz er et datterselskap til Air Canada og ble grunnlagt i 2001 gjennom en konsolidering av flyselskapene Air BC, Air Nova, Air Ontario og Canadian Regional Airlines. 

Selskapet er Canadas største regionale flyselskap med 133 fly og opererer for Air Canada til 85 destinasjoner i Canada og USA. Air Canada Jazz har huber ved Toronto Pearson internasjonale lufthavn, Montréal-Pierre Elliott Trudeau internasjonale lufthavn, Vancouver internasjonale lufthavn, Calgary internasjonale lufthavn.

## Flåte
Air Canada Jazz består for øyeblikket (mai 2009) av i alt 133 fly.

## Referanser


## Eksterne lenker
* 
* [Airliners.net – Bilder av fly fra Air Canada Jazz](http://www.airliners.net/search/photo.search?aircraft_genericsearch=&airlinesearch=%3A(%22air+canada+jazz%22+OR+%22(air+canada+jazz)%22)&countrysearch=&specialsearch=&daterange=&keywords=&range=&sort_order=datestamp+desc&page_limit=15&thumbnails=)
Transavia

**Transavia**, tidligere markedsført som **Transavia.com** er et nederlandsk lavprisflyselskap som virker som selvstendig selskap innenfor paraplyen i Air France-KLM-gruppen (Air France, KLM). Hovedbasen ligger på Schiphol lufthavn (AMS) i Amsterdam, og Rotterdam flyplass (RTM) i Rotterdam er en annen hub. Transavia har både ruteflyvninger og charterflyvninger.

## Historie
Flyselskapet ble grunnlagt i slutten av 1965 som *Transavia Limburg*. Navnet ble endret i 1966 til *Transavia Holland*, og selskapet startet med flyvninger den 17. november samme år. I 1986 ble navnet endret til *Transavia Airlines* og selskapet var det første som fikk rettigheter til å fly mellom Storbritannia og Nederland. Transavia startet sin førsta rute fra Amsterdam til London Gatwick lufthavn den 26. oktober 1986.

Rundt 1991 solgte Nedlloyd, som da var selskapets største aksjeeier, 80% av Transavia til KLM. I 1998 ble Transavia det første utenlandske flyselskapet som fløy innenriks i Hellas gjennom en endring i den greske flyloven. I juni 2003 fikk KLM de ytterligere 20 prosentene av Transavia, noe som gjorde at KLM nå stod som eneeier. Sammenslåingen av Air France og KLM gjorde Transavia til et heleid datterselskap av Air France-KLM.

Tidlig på 2000-tallet var Transavia først og fremst et charterselskap med et lavprisselskap kalt *Basiq Air*. For å forsterke samarbeidet mellom Basiq Air og Transavia ble selskapets navn endret til transavia.com den 1. januar 2005. Transavia.com valgte Eindhoven som sin tredje base etter Amsterdam og Rotterdam, og baserte en Boeing 737-800 der fra den 1. november 2006.

Søsterselskapet Transavia France har hovedkontor på Orly lufthavn.

## Flåte
Transavia Nederland har per 2021 41 fly. 

## Eksterne lenker
*
Frankie Machines vinter

***Frankie Machines vinter*** er en roman fra 2006 skrevet av Don Winslow. 

## Handling
Frank Machianno, er en pensjonert mafia leiemorder fra San Diego. Han løsrev seg fra mafiaen for mange år siden. Men en dag innhenter fortiden ham da sjefen for mafiafamilien i Los Angeles vil ha gjengjeld for tidligere tjenester. Frank skal overvåke et møte mellom Detroit parnerskapet (Tocco-Licavoli-Zerilli familien som driver med organisert kriminalitet) og Los Angeles krimfamilien. Men Frankie oppdager at møtet bare er en felle; planen er å drepe Frankie. Noen fra Franks fortid ønsker ham død og han må finne ut hvorfor, hvordan og hvem. Problemet er at listen av kandidater er stor som telefonkatalogen og tiden renner rask ut for Frankie.

## Opprinnelsen til navnene på karakterene
"Frankie Machine" er navnet på en kortspillende, heroinavhengige hovedperson i Nelson Algrens roman fra 1949: The Man With the Golden Arm. Frank Sinatra spiller rollen i filmen med samme navn fra 1955 regissert av Otto Preminger.

## Film bygget på romanen
I november 2005, før *The Winter of Frankie Machine* ble publisert, viste Tribeca Films of skuespiller Robert De Niro interesse i å filme boken. Rettighetene til prosjektet ble tilbudt forskjellige studioer, og Paramount Pictures fikk disse.De Niro ble tiltenkt hovedrollen, og i september 2006, ble manusforfatterne Brian Koppelman og David Levien hyret inn til overføre romanen til et manuskript.  Skriveteamet fikk "innbringende" avtale på et sjusifret dollar beløp.  I oktober 2007 ble regissøren Michael Mann knyttet til filmprosjektet, med tittelen *[[Frankie Machine (film)|Frankie Machine]]*.  Under regissøren overoppsyn, ble manusforfatter Alex Tse leid inn for å gå igjennom film fortellingen.

## Priser (utvalg)
* 2008 – Palle Rosenkrantz-prisen 

## Referanser


## Eksterne lenker
*
Dupp

En **dupp** er en flytende gjenstand som i hovedsak brukes til meitefiske. Duppen har to hovedformål; den holder agnet flytende på en forhåndsbestemt dybde, og den fungerer som nappindikator.

Det finnes mange forskjellige typer dupper som brukes under forskjellige forhold. De viktigste kriteriene for valg av dupp er agnets størrelse, om man fisker i strømmende eller stille vann, og sensitiviteten som kreves i oppsettet. Lange, tynne dupper er svært sensitive, større, mer avrundede dupper har større bæreevne (kan løfte tyngre agn), og kan kastes lengre. 

Det finnes også spesielle dupp-typer som er beregnet på å kaste fiskefluer, ikke agn.
Suðuroyar prestagjalds kommuna

**Suðuroyar prestagjalds kommuna** var en kommune på Færøyene. Kommunen omfattet øya Suðuroy, og ble opprettet som én i en rekke kommuner basert på øyrikets prestegjeld i 1872. Hvalbiar kommuna ble utskilt som egen kommune i 1878, Froðbiar kommuna i 1879 og Vágs kommuna i 1906. Det gjenværende arealet ble delt inn i Porkeris kommuna, Sumbiar kommuna og Fámjins kommuna i 1908.

## Referanser
ANSI-SPARC

**ANSI-SPARC-arkitekturen** for databasesystemer ble gitt ut i 1975 av ANSI. Skiller mellom 3 nivåer:
***Eksternt nivå:** Dette er nivået som programmet eller spørrespråket ser databasen. Kan sammenlignes med views/utsnitt i SQL.
***Begrepsmessig nivå:** Dette er en felles beskrivelse av dataene som er lagret i DB.
***Internt nivå:** Dette er en felles fysisk beskrivelse av dataene. For eksempel Lagringsformater og indekser.

Ved praktisk bruk av ANSI-SPARC arkitekturen vil det fungere slik at brukerne kan se de lagrede dataene på ulike måter. En brukergruppe kan for eksempel se summeringen av tall, mens en annen gruppe ser rådataene direkte.

Et annet begrep i forbindelse med ANSI-SPARC er datauavhengighet. Dataene bruk skal være uavhengig av hvordan de lagres. Det skal ikke være nødvendig å endre på den ytre strukturen bare fordi man har gjort interne endringer.
Copa Airlines

**Copa Airlines** er Panamas nasjonale flyselskap og ble grunnlagt i 1947. Selskapet eies av det børsnoterte selskapet Copa Holdings og er medlem av alliansen Star Alliance. Hovedbasen er på Tocumen internasjonale lufthavn, hvor selskapet opererer med om lag 148 daglige flyvninger til 45 destinasjoner i 24 ulike land i Nord-Amerika, Sentral-Amerika, Sør-Amerika og Karibia.

## Historie
Flyselskapet ble stiftet som *Compañía Panameña de Aviación* (COPA) den 21. juni 1944 og startet driften den 5. mai 1947 blant annet med en investering og eierandel på 32% fra Pan Am. Flyflåten i starten var Douglas DC-3 og Douglas C-47. Den første internasjonale ruten for Copa Airlines kom i 1960 da det ble opprettet ruter til Jamaica, Colombia og Costa Rica. På 1980-tallet tok selskapet opp kampen med internasjonale selskap ved å gå til innkjøp av jetfly, med maskiner av typen Boeing 737-100 for rutene til Den dominikanske republikk, Puerto Rico og USA.

Utvidelsen av selskapet fortsatte på 1990-tallet, hvor Copa Airlines utvidet sitt nettverk til flyplasser i Argentina, Chile, Cuba, Peru, Mexico samt flere andre latinamerikanske land. Den 19. mai 1998 kjøpte Continental Airlines 49% av aksjene i Copa Airlines, noe som resulterte i en omfattende markedsføring og tilhørighet til flyalliansen SkyTeam.

I 2012 ble Copa Airlines medlem av Star Alliance.

## Flåte
Copa Airlines består for øyeblikket (mai 2009) av i alt 42 fly:

## Eksterne lenker
* 
* [Airliners.net – Bilder av fly fra Copa Airlines](http://www.airliners.net/search/photo.search?aircraft_genericsearch=&airlinesearch=Copa+Airlines|COPA+Panama|Untitled+(Copa+Airlines)|Untitled+(COPA+Panama)&countrysearch=&specialsearch=&daterange=&keywords=&range=&sort_order=datestamp+desc&page_limit=15&thumbnails=)
Thomsonfly

**Thomsonfly** var et britisk flyselskap som ble stiftet i 2004 og som fløy både charter og regulær ruteflyvning til 87 destinasjoner i Europa og rundt i verden. Thomsonfly inngikk i turistkonsernet TUI Travel. Som følge av turistkonsernet TUI UKs fusjon med First Choice Holidays i september 2007 ble Thomsonfly en del av TUI Travel PLC. Det nye selskapet fortsatte med to separate flyselskaper (Thomsonfly og First Choice Airways) helt til november 2008, da begge ble innlemmet i det nye selskapet Thomson Airways.

Selskapet hadde i underkant av 50 fly og hadde baser i Birmingham, Bournemouth, Cardiff, Coventry, Glasgow, Liverpool, London Gatwick, Belfast, London Luton, Manchester, Newcastle og Doncaster-Sheffield.

## Flåte
Thomsonfly bestod i oktober 2008 av i alt 46 fly:

## Eksterne lenker
* 
* [Airliners.net – Bilder av fly fra Thomsonfly](http://www.airliners.net/search/photo.search?aircraft_genericsearch=&airlinesearch=Thomsonfly|Untitled+(Thomsonfly&countrysearch=&specialsearch=&daterange=&keywords=&range=&sort_order=datestamp+desc&page_limit=15&thumbnails=)
Kinas Grand Prix 2009

**Kinas Grand Prix 2008** var det syttende løpet i Formel 1-sesongen 2009. Det ble arrangert 19. april på Shanghai International Circuit i Shanghai, Kina.

## Klassifisering
*Biler som bruker [[KERS]] er markert med * *
### Kvalifisering

**Noter til tabellen:**
* Timo Glock fikk en fem plassers straff til selve løpet for å ha skiftet girkassen under lørdagens trening.

### Løpet

## Referanser


## Eksterne lenker
*
Hu Qili

**Hu Qili** (kinesisk: 胡启立; pinyin: *Hú Qǐlì*, født i oktober 1929 i Shaanxi i Kina) er en kommunistisk politiker i  Folkerepublikken Kina.

I 1948 sluttet Hu seg til Det kinesiske kommunistiske parti (KKP). Han studerte ved Pekinguniversitetet fra 1946 til 1951. Under studiene var han president for Den allkinesiske studentunion. Han ble uteksaminert med grad i elektronikk. 

Han steg i gradene i politikk og det offentlige apparat, var blant annet borgermester i Tianjin, og ble i 1987 medlem av de øverste partiorganer, ikke minst Politbyrået for sentralkomiteen for det kinesiske kommunistparti. 

Etter at Hu Yaobangs døde i 1989 og det kom til store demonstrasjoner i Beijing, unnlot han å stemme for unntakstilstand for å slå ned studentene på Den himmelske freds plass. Men i motsetning til Qiao Shi, det andre medlemmet av Politbyrået som lot være å stemme, ble Hu da kastet ut av den stående komite etter Zhao Ziyangs fall. 

Etter at han skiftet mening, ble han utnevnt til viseminister for maskinbygging og elektronisk industri ved hjelp av Wan Li.

## Referanser


## Eksterne lenker
*  
* Biografi av Hu Qili , Folkets Dagblad online.
Band of the Hand

**«Band of the Hand»** er en sang skrevet og innspilt av Bob Dylan, som tittelsangen til filmen med samme navn i 1986, som var regissert av Paul Michael Glaser og produsert av Michael Mann. Dylan spilte inn sangen mens han var på turne i Sydney, Australia, den 9. og 10. februar 1986.  På innspillingen er Dylan backet av Tom Petty og the Heartbreakers, og en gruppe med bakgrunnsvokalister, inkludert Stevie Nicks. Innspillingen ble produsert av Tom Petty.

Teksten til sangen fremhever det sentrale temaet i filmen: nådeløsheten til selvtekstens rettferdiget som brukes til å konfrontere udødeligheten til den kriminelle narkoverdenen. Selv om teksten som er lagt ut på Dylan’s offisielle hjemmeside indikerer at refrenget til sangen inneholder tittelen, “band of the hand,” repetert fire ganger etter hverandre, men det som blir sunget på innspillingen er helt klart “It’s hell time, man,” som er en del av tittelen på sangen.

Sangen ble utgitt på soundtrackalbumet, *[[Band of the Hand (soundtrack)|Band of the Hand]]* (MCA-6167, 1986) og også både som 45 rpm 7” single (MCA-52811, 1986) og som 12” single (MCA-23633, 1986). Begge singlene hadde B-siden “Joe’s Death,” en instrumentallåt fra  Michael Rubini's soundtrack til filmen. Alle de tre formatene er slettet for tiden. Versjonen som er hørt i filmen er delvis lenger, og har en annerledes miks enn den som er hørt på noen av vinylutgivelsene.

Singelen nådde nummer 28 på Billboard chart.

## Personell

*Bob Dylan – Vokal og gitar 
*Tom Petty – Vokal, gitar og produsent
*Mike Campbell – Gitar
*Benmont Tench – Keyboard
*Howie Epstein – Bassgitar
*Stan Lynch – Trommer
*Debra Byrd – Bakgrunnsvokal
*Queen Esther Marrow – Bakgrunnsvokal
*Stevie Nicks – Bakgrunnsvokal
*Madelyn Quebec – Bakgrunnsvokal
*Elisecia Wright - Bakgrunnsvokal

## Referanser
Albert Ellefsen

**Albert Ólavur Ellefsen** (født 22. september 1959 i Miðvágur) er en færøysk forretningsmann og politiker (Ff.).

Etter flere år i farens handels- og rederivirksomhet arbeidet han for fiskesalgssamvirket Føroya Fiskasøla 1981–1988 og Føroya Banki 1986–1987. Han var økonomisjef hos vindusfabrikanten Føroya Gluggi 1988–1989. I 1989 ble han finansdirektør ved fiskemottaket og rederiet Snarfrost i Sandavágur, som ble med på en gjeldssaneringsordning under bankkrisen og gikk inn i Føroya Fiskavirking. Deretter var han salgsleder i Sandoy Seafood i 2004, finansdirektør i Faroe Finance 2004–2007 og finansdirektør ved forskningsinstituttet Havstovan i 2008. Fra 2014 er han finansdirektør ved maskinforretningen Petur Larsen i Fuglafjørður.

Ellefsen har vært medlem av kommunestyret i Vágar siden 2009, og satt som kommunens første borgermester 2009–2012. Han var lagtingskandidat for Fólkaflokkurin i 1994 og 2011.

Ellefsen har vært aktiv i idretten, og han har blitt færøysk mester i fotball to ganger med Havnar Bóltfelag som hjelpetrener. Senere har han også vært hovedtrener på laget. Han var den første formannen i fotballklubben FS Vágar fra 1993.

Albert Ellefsen er sønnesønn av lagtingsmann Sámal Ellefsen.

## Referanser
High Water (For Charley Patton)

**«High Water (For Charley Patton)»** er en sang av Bob Dylan, utgitt på hans 31. studioalbum *[["Love and Theft"]]* i 2001. Sangen tar tittlen sin fra Charley Patton-sangen "High Water Everywhere", som er en av de mange sangene basert på Louisiana floden i 1927. Andre sanger om denne hendelsen er Memphis Minnie's "When the Levee Breaks" (senere spilt inn av Led Zeppelin), og Randy Newman's Louisiana 1927.

Sangen siterer to klassiske amerikanske sanger direkte i de to siste versene, først den tradisjonelle balladen "The Cuckoo" med linjen:

"The cuckoo is a pretty bird
She warbles as she flies."

Såvel som Robert Johnson's "Dust My Broom" med linjen:

"I'm getting up in the morning 
I believe I'll dust my broom." 

## Eksterne lenker
* Teksten
Simple Twist of Fate

"**Simple Twist of Fate**" er en sang av Bob Dylan, utgitt på hans 15. studioalbum *[[Blood on the Tracks]]* i 1975.

Den ble først covret av Joan Baez på *[[Diamonds & Rust]]* (1975), og har blitt covret avmange artister i senere tid, sånn som: Jerry Garcia Band på deres 2-disk konsertalbum *[[Jerry Garcia Band]]* (1991), av Concrete Blonde på deres *[[Still in Hollywood]]* (1994) samling, av Sean Costello på hans selvtitulerte album (2005),  av The Format på Listen to Bob Dylan: A Tribute (2005), av Bryan Ferry på *[[Dylanesque]]* (2007), av Jeff Tweedy på soundtracket til filmen *[[I'm Not There]]* (2007), og av Stephen Fretwell på *[[Man On The Roof]]* (2007) som et bonusspor.
John Damberg

**John Michael Damberg** (født 12. februar 1958 i Bramming i Sønderjylland) er en dansk politimann og lokalpolitiker.

Han er oppvokst ved Løgumkloster i Sønderjylland. Han tjenestegjorde i Den Kongelige Livgarde, deretter i Jyske Telegrafregiment i Tønder, før han tok politiutdannelse. Den 1. september 1983 ble han ansatt som politibetjent i Klaksvík på Færøyene. Han bosatte seg på Haraldssund. I oktober 2012 ble han ansatt som politibetjent på Samsø i Danmark. Han har også tjenestegjort i FNs fredsbevarende styrker i Jugoslavia og Midtøsten.

Damberg var medlem av kommunestyret på Kunoy 1997–2012, viseborgermester 2001–2008 og borgermester 2009–2012. Han fikk permisjon fra vervet som borgermester da han flyttet til Danmark.

Han har også vært tillitsmann i Socialdemokratiets kommuneforening på Samsø.

## Referanser
Eastern Airways

**Eastern Airways** er et flyselskap basert ved Humberside lufthavn i North Lincolnshire i England. Selskapet opererer med regulære ruteflyvninger innenriks samt charterflyvning. Eastern Airways startet med flyvninger i desember 1997 med ruteflyvning mellom Humberside og Aberdeen. Selskapet er eid av Brian Haxford og Richard Lake, hver med 50% eierandel. 

Eastern Airways har også flyvninger til Stavanger lufthavn, Sola fra Aberdeen og Newcastle.

## Historie
Selskapet startet opp i 1997 med rutefyoperasjoner mellom Humberside og Aberdeen. Selskapet har etter det utvidet rutenettet sitt betraktelig, og administrerer i dag en flåte bestående av et titals turboprop-maskiner. Eastern Airways satser tungt på oljemarkedet, spesielt i Norge og Storbritannia, og opererer høyfrekvensruter mellom flere såkalte *oljebyer*, som for eksempel Stavanger og Aberdeen.

## Flåte
Eastern Airways består for øyeblikket (mai 2009) av i alt 31 fly:

## Destinasjoner
Norge: Bergen, Stavanger
Europa: Aberdeen, Angers, Birmingham, Bristol, Cardiff, Durham Tees Valley, Kingston upon Hull, Leeds, Liverpool, Newcastle, Norwich, Southampton, Stornoway, Teesside, Wick, Øst-Midlands

## Eksterne lenker
* 
* Eastern Airways, offisiell nettside 
* Eastern Airways, offisiell nettside  (EN)
Clara Bergsøe

**Clara Mathilde Henriette Bergsøe** (født i København 8. oktober 1837, død samme sted 11. august 1905) var en dansk forfatter og biograf.
 
Hun vokste opp innenfor Københavns borgerskap, som nest eldste barn i en søskenflokk på fire. Hennes storebror Vilhelm Bergsøe (1835–1911) var i sin samtid en av Danmarks og Nordens mest leste forfattere. De andre søsknene var cand. teol. S.A. Bergsøe (1838–1896) og den døvstumme blomstermaleren Johan Frederik Bergsøe (1841–1897), som hun støttet og bodde sammen med helt frem til hans død.

Hun pleide nært vennskap med mange av samtidens kjente kvinnelige, litterærere og kunstneriske personligheter. Hun skrev mye artikkelstoff i avisene, og for tidsskriftet *Tilskueren*. Mot slutten av livet forfattet hun også flere biografier om sine avdøde venninner. Hun ble ofte rost for sine ”dygtige Skitser i et fortrinligt Sprog”, og mottok i sær heder for sin biografiske skisse av skuespillerinnen Johanne Luise Heiberg.

## Bibliografi
* *Johanne Luise Heiberg – Et billede fra romantikkens tid*. Illustreret. Gyldendal. 146 pp. København 1896.
* *[[Camilla Collett]]. Et livsbillede*. 8vo. 127 pp. Portretter. Kjøbenhavn 1902.
* *[[Magdalene Thoresen]]*. København 1904.

## Referanser


## Kilder
* Th. Hauch-Fausbøll og S. Nygård: *Patriciske Slægter. 5.samling*. Vilhelm Trydes forlag. København 1930.
* Helle Hvenegård-Lassen: *[[Sophie Alberti]] – Kvindesagspioner og førstedame i kvindelig læseforening*. Books on Demand. 236 pp. København 2008. ISBN 978-87-7691-243-7.
Professor Tanke

**Professor Tanke** var en norsk humoristisk tegneserie tegnet og forfattet av Ivar Mauritz-Hansen. Serien ble opprinnelig utgitt i lørdagsutgaven av avisen *[[Tidens Tegn (avis)|Tidens Tegn]]* fra april 1926 til høsten 1928. Serien ble siden publisert i bladet *Oslo Illustrerte* under tidlig 1930-tall.

Seriens hovedperson er en meget distré professor ved navn Tanke. Det er hevdet at Ivar Mauritz-Hansen baserte figuren Professor Tanke på en levende modell, professor Johan Herman Lie Vogt (1858–1932) ved Universitetet i Trondheim.

## Samlebøker
Flere utvalg av *Professor Tanke* er utgitt i bokform. Den første samleboken, *Professor Tanke - En Samling Tanke-streker*, kom allerede høsten 1927, utgitt hos Olaf Norlis Forlag. To nye samlebøker kom ut i 1943, der Mauritz-Hansen hadde bearbeidet og tegnet om gamle sekvenser fra *Tidens Tegn* (blant annet ved å gi sekvensene stående i stedet for liggende format). Sidene fra krigsårenes samlebøker ble trykket på nytt i atter en samlebok i 1969, også utgitt hos Olaf Norlis Forlag. Notem forlag ga ut en ny samling med gjenopptrykte sider i 2002.

## Referanser


## Eksterne lenker
* Blogg med tegneserieeksempler
Juliansk år

Ett **juliansk år** (symbol **a**) er en tidsenhet definert som nøyaktig 365,25 døgn á  sekunder (ett juliansk døgn). Totalt utgjør dette  sekunder. Det er den gjennomsnittlige lengden av ett år i den julianske kalenderen, som tidligere ble brukt i Vesten. Det julianske året er litt lenger enn et tropisk år og dette lille avviket hopet seg opp over tid (for eksempel kom vårjevndøgn stadig tidligere på kalenderen). Den gregorianske kalender korrigerte for dette og i 1582 hoppet man i det katolske Europa over 11 dager i oktober for å komme i takt med sola. Siden et juliansk år kun er et mål på tid, korresponderer ikke et juliansk år med den julianske kalenderen eller noen annen kalender. Juliansk år er mye brukt av astronomer som tidsenhet der det ville vært tungvint å bruke dager.

## Se også
* Juliansk dag
## Referanser
Algonquin Provincial Park

**Algonquin Provincial Park** er et 7&nbsp;653 km² stort naturreservat som ligger mellom Georgian Bay og Ottawaelva i det sentrale Ontario i Canada. Dette er i overgangssonen mellom det eviggrønne boreale barskogbeltet (i nord) og løvskogen.

Reservatet, som ble etabler i 1893, refereres gjerne til som kun **Algonquin Park**. Det er blant annet kjent for sitt mangfold av arter.

Innenfor reservatet er det registrert 53 ulike pattedyrarter, 272 ulike fulgearter, 31 arter med reptiler og amfibier, 54 arter fisk, og cirka 7&nbsp;000 arter med insekter. I tillegg er det registrert omkring 1&nbsp;000 plantearter og 1&nbsp;000 fungusarter.

Reservatet er spesielt godt kjent for sine populasjoner av ulver, som blant annet omfatter østlig tømmerulv i de nordlige delene og kanadisk ulv i de sørlige områdene. I tillegg finnes store pattedyr som svartbjørn, elg og hvithalehjort.

## Eksterne lenker
* 
*  Algonquin Provincial Park Website
Grace Jones

**Beverly Grace Jones** (født 1948) er en jamaicansk sanger, modell, plateprodusent og skuespiller.

I 1985 medvirket Jones i James Bond-filmen *[[Med døden i sikte]]* i rollen som May Day sammen med Roger Moore.

Med sin franske tidligere ektemann Jean-Paul Goude har hun musikersønnen Paulo Goude.

## Diskografi
* *Portfolio* (Island) 1977
* *Fame* (Island) 1978
* *Muse* (Island) 1979
* *Warm Leatherette* (Island) 1980
* *Nightclubbing* (Island) 1981
* *Living My Life* (Island) 1982
* *Island Life* (Island) 1985 – collected singles
* *Slave to the Rhythm* (Manhattan/Island) 1985
* *Inside Story* (Manhattan) 1986
* *Bulletproof Heart* (Capitol) 1989
* *Private Life: The Compass Point Sessions* (Island) 1998
* *Universal Masters Collection* (Universal) 2003
* *Hurricane* (Wall of Sound) 2008

## Filmografi
* 1973 – *Gordons War*
* 1976 – *Attention les yeux!*
* 1976 – *Quelli della calibro 38*
* 1981 – *Deadly Vengeance*
* 1984 – *Conan the Destroyer*
* 1985 – *[[Med døden i sikte]]*
* 1986 – *Vamp*
* 1987 – *Straight to hell* 
* 1987 – *Siesta*
* 1992 – *Boomerang*
* 1995 – *Cyber Bandits*
* 1998 – *McCinsey's Island*
* 1999 – *Palmers Pick Up*
* 2006 – *No Place Like Home*
* 2008 – *Falco, Verdammt, wir leben noch!*
* 2017 - *[[Bloodlight and Bami]]*

## Referanser


## Eksterne lenker
* 
* 
* 
* 
* Grace Jones World
* Corporate Cannibal
Xie Fei

**Xie Fei** (kinesisk: 谢非; pinyin: *Xiè Fēi*; jyutping: *Je Fei*, født 4. november 1932 i Hekou i Lufeng i provinsen Guangdong i Kina, død 27. oktober 1999 i Guangzhou) var en kinesisk politiker. Han var medlem av Politbyrået for det kinesiske kommunistparti og viseformann for Den nasjonale folkekongressens stående komite. 

I 1976 ble han en av de tre leder for partitidsskriftet *[[Hongqi (tidsskrift)|Hongqi]]*. Han ble leder for kommunistpartiet i Guangdong i 1992, et verv han hadde til året før sin død. 

I mars 1998 ble han viseformann for Den nasjonale folkekongressens stående komite, og medlem av Politbyrået.
Cai Hesen

**Cai Hesen** (kinesisk: 蔡和森; hanyu pinyin: *Cài Hésēn*, født 30. mars 1895 i Shuangfeng i provinsen Hunan i Kina, drept i august 1931 i Guangzhou) var en tidlig leder av Det kinesiske kommunistiske parti, og venn og medarbeider med Mao Zedong. 

Cai var aktiv i politikken fra slutten av 1910-årene. I 1919, som del av *[[Mouvement Travail-Études]]*, dro han til Frankrike med sin mor, sin søster Cai Chang, og sin kjæreste Xiang Jingyu. I Paris ble han med blant de kinesiske kommunistiske studenter. I 1921 ble han arrestert for sin rolle i en rekke arbeideruroligheter, og ble så utvist fra Frankrike.

Sammen med sin hustru Xiang Jingyu vendte han tilbake til Kina for å delta i opprettelsen av kommunistpartiet der og arbeide for partiets sentrale organer. Han var med i en rekke år i toppskiktet.

I 1931 ble Cai forrådt av Gu Shunzhang og arrestert av politiet i Hongkong. Han ble så utvist til Guangzhou. Der ble han torturert av krigsherren Chen Jitang. Han ville ikke si noe, og ble til slutt korsfestet med nagler mot veggen i fengselet.

## Referanser
Fredrik Otterstad

**Fredrik Otterstad** (født 1975) er Sølvguttenes kunstneriske leder. Han sang i en årrekke i koret som gutt og senere også som herrestemme. Han overtok det musikalske ansvaret for koret etter Torstein Grythe i 2004 og begynte i stillingen som daglig leder fra 1. januar 2008. Han er utdannet ved Universitetet i Oslo og ved Norges musikkhøgskole. Han sang i flere år også i det verdensberømte mannskoret Gli Scapoli og var delvis vokalist i popgruppen State. Han har i tillegg medvirket på utallige utgivelser både som sanger og musiker.

## Eksterne lenker
* Sølvguttene
Luxembourg (andre betydninger)

**Luxembourg** (også stavet **Luxemburg**) kan vise til:

## Steder
Følgende staves på norsk vanligvis *Luxembourg* — (på tysk alltid *Luxemburg*):

* Storhertugdømmet Luxembourg – et land i Europa
** Luxembourg (distrikt) – den sydvestlige delen av landet
** Luxembourg (kanton) – en underinndeling av Luxembourg distrikt
** Luxembourg (by) – landets hovedstad
** Grevskapet Luxembourg – en historisk stat
** Hertugdømmet Luxembourg – en historisk stat
* Luxembourg (belgisk provins) – en provins i Vallonia, Belgia
* Radio Luxembourg – en internasjonal radiokanal

Følgende staves alltid *Luxembourg*:

* Luxembourghagen – i Paris, Frankrike
* Palais du Luxembourg – palass i Luxembourghagen
* Musée du Luxembourg – museum i Paris, Frankrike

Følgende steder er i USA og staves alltid *Luxemburg*:

* Luxemburg (Iowa)
* Luxemburg (Wisconsin)
* Luxemburg Township (Minnesota)

Øvrige:
* Lüksemburq – Azerbaijan
* Lyuksemburg – Dagestan, Russland

## Personer
* François-Henri de Montmorency-Luxembourg – marskalk av Frankrike
* Rosa Luxemburg (født *Rosalia Luxenburg*) – en polsk-tysk marxistisk revolusjonær
* Rut Blees Luxemburg – en tysk fotograf
* Huset Luxembourg – tysk adelig familie i middelalderen
* Christoph Luxenberg

## Underholdning
* ''Luxembourg'' (album) – et album av det engelske bandet *The Bluetones*
* Luxembourg (band) – et indie-band fra London, Storbritannia
Zhang Gaoli

**Zhang Gaoli** (kinesisk: 张高丽 pinyin: *Zhāng Gāolì*; født i april 1946 i Jinjiang i Fujian i Kina) er en kinesisk politiker. Han er leder for Det kinesiske kommunistiske parti i Tianjin.  Siden november 2012 har han vært medlem i det kinesiske kommunistpartis politbyrås stående komite. Han betraktes som medlem av «Shanghaiklikken».

Zhang ble medlem av kommunistpartiet i november 1973, og var økonom av utdannelse. Han ble utdannet ved Xiamenuniversitetet fra 1965 til 1970.

Fra 1997 til 2002 hadde han ledende posisjoner i Shenzhen og i provinsregjeringen i Guangdong, og medvirket til de økonomiske reformer i området. Han var deretter partileder i provinsen  Shandong, til september 2007.

## Referanser


## Eksterne lenker
* 
*  
* Xinhua:Zhangs biografi